Riia Aleksandri gümnaasium
Riia Aleksandri gümnaasium (vene keeles Рижская Александровская мужская гимназия, saksa keeles Alexander-Gymnasium von Riga) oli Riia esimene vene õppekeelega gümnaasium. Kool asutati Vene keisririigi venestamispoliitika raames Baltikumis ning sai nime Vene keiser Aleksander II järgi. Aja jooksul sai gümnaasiumist üks Riia parimaid koole ja selle on lõpetanud paljud kuulsad Läti teadlased ja kultuuritegelased. Tänapäeval asub gümnaasiumihoones Jāzeps Vītolase nimeline Läti muusikaakadeemia.